लादेन का मोबाइल फोन बना आईएसआई से सम्बंध का सबूत  
लादेन के ठिकाने से जब्त एक मोबाइल फोन उसके आईएसआई तथा अल कायदा सरगना द्वारा इस्तेमाल आतंकवादी संगठन से सम्बंधों का सबूत बन गया है।
ओसामा बिन लादेन के ठिकाने से जब्त किया गया एक मोबाइल फोन उसके पाकिस्तान की खुफिया एजेंसी तथा अल कायदा सरगना द्वारा इस्तेमाल किए गए एक आतंकवादी संगठन से सम्बंधों का सबूत बन गया है। इसके जरिये लादेन देश में अपने समर्थकों से बातचीत करता था।   न्यूयॉर्क टाइम्स ने बेनाम सूत्रों के हवाले से यह जानकारी दी। खबर में कहा गया है कि आतंकवादी संगठन हरकत-उल-मुजाहिदीन इंटर-सर्विसिस इंटेलिजेंस (आईएसआई) से सम्पर्क बनाए हुआ था और संभवत: उसके साथ बैठकें भी की थीं।  सूत्रों ने बताया कि 'बिना धुएं वाली बंदूक' बरामद होने से पता चलता है कि आईएसआई ने अल कायदा सरगना को सीधे तौर पर संरक्षण दिया था और यह राज इस्लामाबाद के निकट एबटाबाद में स्थित लादेन के आवासीय परिसर तक सीमित था।  आईएसआई ने हालांकि इन आरोपों से इनकार किया है कि उसने अल कायदा और तालिबान आतंकवादियों को संरक्षण दिया था।  उल्लेखनीय है कि दो मई को अमेरिकी कमाडो दस्ता ने इस्लामाबाद से लगभग 120 किलोमीटर दूर एबटाबाद स्थित लादेन के ठिकाने पर छापेमारी की थी। यह छापेमारी पाकिस्तानी अधिकारियों को जानकारी दिए बगैर की गई थी जिससे इस्लामाबाद को शर्मिदा होना पड़ा था।